****

**REPUBLIKA HRVATSKA**

**LIČKO-SENJSKA ŽUPANIJA**

**OPĆINA PERUŠIĆ**

**OPĆINSKO VIJEĆE**

KLASA:

URBROJ:

Perušić,

Na temelju članka čl. 35. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 20. Zakona o lokalnim porezima (Narodne novine br. 115/16, 101/17, 114/22, 114/23 i 152/24) i članka 30. i 85. Statuta Općine Perušić („Županijski glasnik“ Ličko-senjske županije br. 5A/21), Općinsko vijeće Općine Perušić na sjednici održanoj dana\_\_\_\_\_\_\_\_\_\_\_\_\_\_\_\_\_. godine, donijelo je

**ODLUKU**

**O LOKALNIM POREZIMA OPĆINE PERUŠIĆ**

**OPĆA ODREDBA**

**Članak 1.**

Ovom se odlukom utvrđuju lokalni porezi koji su izvori prihoda Općine Perušić, stopa poreza na potrošnju, visina poreza na nekretnine i poreza na korištenje javnih površina te nadležno porezno tijelo za utvrđivanje i naplatu pojedinih lokalnih poreza.

**II. VRSTE LOKALNIH POREZA**

**Članak 2.**

Lokalni porezi Općine Perušić su:

1. porez na potrošnju,

2. porez na nekretnine

3. porez na korištenje javnih površina

**Članak 3.**

Porezni obveznik, porezna osnovica, porezna oslobođenja te način obračuna i plaćanja poreza iz članka 2. ove Odluke propisani su zakonom kojim se uređuju lokalni porezi.

**Porez na potrošnju**

**Članak 4.**

Porez na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima iznosi 3%.

**Porez na nekretnine**

**Članak 5.**

Porez na nekretnine plaća se godišnje 0,60 eura/m2 korisne površine nekretnine, određene propisom kojim se uređuju uvjeti i mjerila za izračun zaštićene najamnine.

**Porez na korištenje javnih površina**

**Članak 6.**

Pod javnim površinama smatraju se javne prometne površine (javne ceste, nerazvrstane ceste, trgovi, šetnice, pješački polazi, javni prolazi, parkirališta, odmorišta, pločnici, mostovi, parkirališta) i javne zelene površine (parkovi, dječja igrališta, zemljišni pojas uz javnoprometne površine, zelene površine uz cestu u naselju, zelene površine uz objekte javne namjene.

Porez na korištenje javnih površina plaćaju fizičke i pravne osobe koje koriste javne površine na području Općine Perušić.

Obveznik poreza na korištenje javne površine iz prethodnog stavka je svaka fizička ili pravna osoba koja koristi javnu površinu za postavljanje objekata ili naprave za obavljanje poduzetničke djelatnosti.

Porez na korištenje javne površine plaća se u roku od 30 dana od dana dostave rješenja.

**Članak 7.**

Porez na korištenje javnih površina utvrđuje se po metru četvornom zauzete površine dnevno, mjesečno, odnosno godišnje ovisno u svrsi kako slijedi:

* **Za postavljanje montažnog kioska za prodaju novina, duhana i sl**.- 1.600,00 € kuna/godišnje
* **Za postavljanje montažnog kioska za prodaju voća i povrća**- 1.600,00 €/godišnje
* **Za postavljanje montažnog kioska za ugostiteljsku djelatnost**, uključujući brzu prehranu- 1.600,00 €/godišnje
* **Za postavljanje pokretnih naprava** (**štandova i aparata)** za prodaju sljedećih roba:

- štandovi za prodaju suvenira, bižuterije, kožne galanterije, igračaka, oslikanih majica,nakita, tekstila, obuće , keramike, slika, razglednica, izradu portreta i sl. - 13,27€ /m2/dnevno, 200,00 € /m2/mjesečno,

- štandovi za prodaju voća i povrća-13,27 €/m2/dnevno, 200,00 €/m2/mjesečno,

-aparati za kokice, sladoled, palačinke i ostale jestive proizvode- 13,27 €/m2/dnevno, 200,00 €/m2/mjesečno,

-aparati i naprave za zabavu i igru-13,27 €/m2/dnevno, 200,00 € /m2/mjesečno

* **Za postavljanje ledenica i rashladnih vitrina** -13,27 €/m2/dnevno/200,00 € /m2/mjesečno.
* **Za postavljanje otvorenog šanka**-27,00 € /m2/dnevno

- u slučaju ako je otvoreni šank postavljen duže od jednog dana općinski porez se obračunava po cijeni za postavljanje ugostiteljskih terasa

* **Za postavljanje šatora, lunaparkova, trampolina, pozornica** za održavanje raznih manifestacija i drugih privremenih građevina za zabavne igre - 3,50 €/m2/dnevno, 80,00 €/m2/mjesečno,
* **Za postavljanje reklamnih plakata(jumbo plakati)** -27,00 €/dnevno, 270,00 €/mjesečno, 5.310,00 €/godišnje.
* **Za postavljanje plakata u osvijetljene reklamne vitrine (city light)-** 13,27 € dnevno, 132,72 € mjesečno, 2.655,00 €godišnje
* **Za postavljanje reklamnih panoa, reklamnih uređaja, konstrukcija i slično**- samostojeći ili na objektima, putokaznih reklama te reklamnih stupova do 2 m2 površine – 1 €/m2/dnevno, 4,51 €/m2 /mjesečno, 88,13 €/m2/godišnje
* **Za prodaju proizvoda obiteljskih poljoprivrednih gospodarstava**- 13,27 €/m2/dnevno, 34,00 €/m2/mjesečno
* **Za zauzetost (ostavljanje) na javnoj površini raznih pokretnih i nepokretnih stvari** (prikolice, traktori, kamioni, bačve, neispravna vozila i slično)-13,27 €/m2/dnevno , 34,00 €/m2/mjesečno,
* **Za zauzetost javne površine radi održavanja prezentacija radi reklamiranja ili prodaje određenih proizvoda-**13,27 €/m2/dnevno**,** 34,00 €/m2/mjesečno,
* **Za postavljanje ugostiteljskih terasa ispred ugostiteljskih objekata u razdoblju od 01.04. do 31.10. godine**- 0,10 €/m2/dnevno, 2,63 €/m2/mjesečno.

**Članak 8.**

Porez na korištenje javnih površina ne plaća se za aktivnosti i manifestacije koje se financiraju iz proračuna Općine te za humanitarne manifestacije, ekološke manifestacije i javnozdravstvene preventivne akcije.

**III. UTVRĐIVANJE I NAPLATA POREZA**

**Članak 9.**

Poslove utvrđivanja i naplate poreza na potrošnju obavlja Ministarstvo financija, Porezna uprava.

**Članak 10.**

Ovlašćuje se nadležna organizacija platnog prometa (FINA) zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**Članak 11.**

Poslove utvrđivanja i naplate poreza na nekretnine obavlja Ministarstvo financija, Porezna uprava, a utvrđivanja i naplate poreza na korištenje javnih površina obavlja Jedinstveni upravni odjel Općine Perušić.

**IV. PRIJELAZNE I ZAVRŠNE ODREDBE**

**Članak 12.**

Na sva pitanja koja nisu uređena ovom Odlukom primjenjuje se Zakon o lokalnim porezima i Opći porezni zakon.

**Članak 13.**

Postupci utvrđivanja i naplate lokalnih poreza započeti po Odluci o lokalnim porezima Općine Perušić ( Službeni glasnik \_\_\_\_\_\_\_\_\_\_\_\_\_\_\_\_\_\_) završit će se po odredbama te Odluke.

**Članak 14.**

Stupanjem na snagu ove odluke prestaje važiti Odluka o lokalnim porezima Općine Perušić ( Službeni glasnik\_\_\_\_\_\_\_\_\_\_\_\_\_\_\_\_\_\_\_)

**Članak 15.**

Ova Odluka stupa na snagu osmog dana od dana objave u „Službenom glasniku Općine Perušić a primjenjuje se od 01. siječnja 2025. godine.

**PREDSJEDNIK OPĆINSKOG VIJEĆA**

**Milorad Vidmar**